Masar Caka

Masar Caka (1946–2000) ishte një piktor shqiptar. Ka qenë profesor në Universitetin e Prishtinës dhe në Akademinë e Arteve Figurative të Kosovës, me seli në Prishtinë .

Masar Caka u lind më 13 prill 1946 në Gjakovë, Kosovë, atëherë Jugosllavi. U diplomua në Akademinë e Arteve Figurative të Beogradit në vitin 1972. Në vitin 1982 ka magjistruar në të njëjtin institucion. Që nga viti 1976 ishte anëtar i Akademisë së Arteve Figurative të Kosovës.

Caka ishte profesor në Fakultetin e Arteve të Universitetit të Prishtinës. Më vonë dha mësim në Akademinë e Arteve Figurative të Kosovës. Ai vdiq në vitin 2000. Veprat e tij, të cilat shumë herë përbëheshin nga forma njerëzore vizionare, ndikuan në shumë artistë të brezit të ri.

"Peisazhi, të cilin e njohu përmes artistit legjendar të Gjakovës, u bë frymëzim dominnues në botën pikturale të Masarit. Ato peisazhe i paraqiti dhe i trajtoi me një veçanti dhe specifikë që i dallon për nga kompozicioni, detajet, ngjyra, drita që nxisin një lirizëm shpirtëror, një optimizëm jetë duke e ngërthyer dramaticitetin e kontrasteve dhe tonalitetin e ngjyrave të kërkuara me një ndjeshmëri për qetësimin e ndritshëm paqësor si vizioni i jetës më të lumtur." – Ibrahim Ponosheci

 Referime 

Kategoria:Profesorë të Universitetit të Prishtinës
Kategoria:Vdekje 2000
Kategoria:Lindje 1946
Kategoria:Piktorë kosovarë